**2. számú melléklet**

**SZOMBATHELY ÉS SÖPTE KÖZÖTTI**

**TERÜLETRÉSZ ÁTADÁSÁT ELŐKÉSZÍTŐ BIZOTTSÁG**

**MŰKÖDÉSI RENDJE**

A Bizottságot Szombathely Megyei Jogú Város Önkormányzata a …./2023. (II….) Kgy. sz. határozatával, míg Söpte Község Önkormányzata a …./2023. (II….) sz. határozatával hozta létre. Az átadással érintett önkormányzatok egymással egyetértésben a Bizottság működési rendjét az alábbiak szerint állapították meg.

**A Bizottság megnevezése:** Területrész Átadását Előkészítő Bizottság

**Rövidítve:** TÁEB

**Jogállása:** Magyarország helyi önkormányzatairól szóló 2011. évi CLXXXIX. törvény 102. §-a, valamint a területszervezési eljárásról szóló 321/2012. (XI. 16.) Korm. rendelet 11.§-a alapján létrehozott bizottság.

**A Bizottság tagjainak száma 6 fő, az alábbiak szerint:**

Elnök: …………, városi képviselő

Tagok:

* …………., városi képviselő
* ….. ……., szombathelyi választópolgár
* …………., önkormányzati képviselő (Söpte Község Önkormányzata)
* …………., önkormányzati képviselő (Söpte Község Önkormányzata)
* ……….., söptei választópolgár.

**A Bizottság feladata**

A területszervezési eljárásról szóló 321/2012. (XI. 16.) Korm. rendelet 11.§ (1) bekezdésében foglaltaknak megfelelő, teljeskörű javaslat készítése 30 napon belül a söptei

* 0104/6 hrsz-ú, 1 ha 2.539 m2 nagyságú, kivett közforgalom elől elzárt magánút megnevezésű,
* 0104/7 hrsz-ú, 85 ha 3.128 m2 nagyságú, kivett telephely megnevezésű,
* 0104/8 hrsz-ú, 2 ha 4.802 m2 nagyságú, kivett közforgalom elől elzárt magánút megnevezésű,
* 0104/9 hrsz-ú, 4 ha 909 m2 nagyságú, kivett telephely megnevezésű
* 0104/10 hrsz-ú, 6.631 m2 nagyságú, kivett közforgalom elől elzárt magánút megnevezésű,
* 0104/11 hrsz-ú, 61 ha 8.919 m2 nagyságú, kivett telephely megnevezésű,
* 0104/12 hrsz-ú, 1 ha 6.788 m2 nagyságú, kivett közforgalom elől elzárt magánút megnevezésű,
* 0104/13 hrsz-ú, 3 ha 675 m2 nagyságú, kivett telephely megnevezésű
* 0104/14 hrsz-ú, 58 ha 4.659 m2 nagyságú, kivett telephely megnevezésű,
* 0104/15 hrsz-ú, 6 ha 675 m2 nagyságú, kivett közforgalom elől elzárt magánút megnevezésű,
* 0104/16 hrsz-ú, 2 ha 8.074 m2 nagyságú, kivett telephely megnevezésű

ingatlanok Szombathely részére történő átadása tárgyában.

**A Bizottság működése**

1. A Bizottságot az Elnök hívja össze. A Bizottság ülését az Elnök vezeti.
2. A Bizottság részére az előterjesztést az Elnök készíti elő és teszi meg.
3. Az Elnök akadályoztatása esetén az általa írásban kijelölt másik bizottsági tag látja el az elnöki feladatokat.
4. A Bizottság működéséhez szükséges feltételeket Szombathely Megyei Jogú Város Önkormányzata biztosítja.
5. A Bizottság ülése zárt, azzal, hogy a Bizottság által megfogalmazott javaslat egészét nyilvánosságra kell hozni.
6. A zárt ülésen a Bizottság tagja, továbbá az érintett önkormányzatok polgármestere, alpolgármesterei, képviselői, jegyzői, az aljegyző tanácskozási joggal, valamint a Bizottság adminisztratív feladatait ellátó hivatali dolgozó, és az Elnök által meghívott más személy vehet részt.
7. A Bizottság döntésében részt venni csak a Bizottság tagja jogosult, szavazati joggal kizárólag a Bizottság tagja rendelkezik.
8. A Bizottság határozatait nyílt szavazással hozza. Szavazni „IGEN” vagy „NEM” szavazatokkal lehet.
9. A Bizottság határozatképes, ha tagjainak több mint fele részt vesz a Bizottság ülésén. A javaslat elfogadásához a Bizottság ülésén részt vevő bizottsági tagok több mint felének igen szavazata szükséges. A Bizottság Elnöke a szavazás elrendelése előtt minden esetben köteles a résztvevő bizottsági tagok számát megállapítani.
10. A Bizottság üléséről az ülést követő 5 munkanapon belül írásbeli jegyzőkönyv készül.
11. A Bizottság javaslatát ismertetni kell az átadó és átvevő önkormányzatokkal, akként, hogy az Elnök a Bizottság által elkészített teljeskörű javaslatot a bizottsági ülés jegyzőkönyvével együtt 3 munkanapon a képviselő-testületnek címezve megküldi a két település polgármesterének.
12. A jegyzőkönyvnek tartalmaznia kell:

- az ülés helyét és idejét, az ülés megtartásának módját;

- a résztvevő bizottsági tagok és meghívottak nevét, valamint azt, hogy a meghívott milyen minőségében vett részt és szólalt fel a bizottság ülésén;

- a tárgyalt napirendi pontokat,

- az egyes napirendeknél a tanácskozás lényegét,

- a szavazás számszerű eredményét,

- a hozott határozat pontos szövegét,

- a kisebbségi véleményt.

A jegyzőkönyvet az elnök és a jegyzőkönyvvezető írja alá.

1. A határozatokat külön-külön, folyamatos sorszámmal, évszámmal és a Bizottság nevének rövidítésével kell ellátni.

**Egyéb rendelkezések**

A Bizottság működésének ügyviteli feladatait Szombathely Megyei Jogú Város Polgármesteri Hivatal Jogi és Képviselői Osztály Vagyongazdálkodási és Városfejlesztési Irodája látja el.

Ez a Működési Rend az elfogadásának napján lép hatályba.

**Szombathely, 2023. február „ ”**

**/: Dr. Nemény András :/ /: Nagy Róbert :/**

**Szombathely MJV Söpte Község**

**polgármestere polgármestere**